## TEHNIČNE SPECIFIKACIJE/PROJEKTNA NALOGA

**Izvajanje zunanje kontrole kakovosti pri nadgradnji železniške postaje Nova Gorica**

Ponudba se pripravi v skladu z razpisno dokumentacijo in veljavno zakonodajo v Republiki Sloveniji.

## OBSEG PONUDBENIH DEL

## Splošno

Predmet javnega naročila je Izvajanje zunanje kontrole kakovosti pri nadgradnji železniške postaje Nova Gorica, ki vključuje:

* nadgradnjo tirnih naprav na postaji s šestimi tiri ob postajnem poslopju ter novimi povezavami do delavnice za vleko in delavnice za gradbeno službo, z ureditvijo spodnjega in zgornjega ustroja tirov;
* gradnjo dveh novih peronov (otočni in bočni peron);
* gradnjo novega izvennivojskega dostopa kot podhod severno od postajnega poslopja, s katerim se poleg dostopa do peronov povežeta mesto Nova Gorica ter postajno poslopje s Trgom Evropa ter dostopom v Gorico – z dvigali je omogočen neoviran dostop funkcionalno oviranim osebam, s klančinami pa dostop za kolesarje;
* gradnjo nadstrešnic in zavetišč;
* ureditev TK naprav ter informacijske opreme po celotni postaji;
* daljinski nadzor (SCADA) na lokalnem nivoju;
* novo razsvetljavo železniške postaje in vseh obnovljenih oz. novih površin za pešce ter kolesarje;
* novo parkirišče ter avtobusno postajališče na vzhodni strani postaje, s katerim omogočimo novo multimodalno prestopno točko;
* ureditev dostopa za funkcionalno ovirane osebe do notranjosti postajnega poslopja;
* adaptacijo postajnega poslopja, vključno s čakalnicami in sanitarijami;
* gradnjo nakladalne klančine za avtovlak, ki lahko funkcionira tudi kot tovorna nakladalna klančina v času, ko avtovlak ne obratuje;
* gradnjo preglednega jaška za vzdrževanje muzejskega vlaka.

Zunanja kontrola kakovosti se izvaja:

* pri prevzemanju gotovih proizvodov, ki so ob dostavi na gradbišče že primerni za nameravano rabo,
* pri izvajanju določenih del in tehnoloških postopkov, vključno z vgrajevanjem tistih proizvodov, ki so rezultat procesa gradnje in so zato šele po vgraditvi primerni za nameravano rabo,
* za preverjanje oziroma oceno gotovih elementov objektov in odsekov.

Za potrjevanje skladnosti gradbenih proizvodov, namenjenih za gradnjo na javnih cestah in železnicah, se uporabljajo določila Zakona o gradbenih proizvodih in Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in o razveljavitvi Direktive Sveta 89/106/EGS.

Prevzem dobavljenih gotovih proizvodov ter vgrajenih proizvodov oz. izvedenih del opravi nadzorna služba naročnika na podlagi predložene pisne ocene o primernosti in skladnosti s projektnimi zahtevami s strani ponudnika.

Potrebne dejavnosti ponudnika pri izvajanju zunanje kontrole so navedene v tč. 1.3 in 1.4.

Ponudbe ponudnikov za izbiro izvajalca po odprtem postopku morajo temeljiti na priloženem Programu povprečne pogostosti preskusov za zunanjo kontrolo kakovosti. Program določa obseg predpisanih nalog v okviru zunanje kontrole, vključno s povprečnimi pogostostmi izvajanja kontrolnih preskusov pri prevzemanju ali ob vgrajevanju v programu navedenih proizvodov, oziroma vgrajenih na preiskovanih odsekih.

## Predmet zunanje kontrole

### Gradbeni proizvodi, ki se gotovi dostavijo na gradbišče objekta

Med proizvode, ki jih je treba prevzeti ob dostavi na gradbišče, štejejo:

* zmesi kamnitih zrn (agregati),
* ločilni, drenažni, filterski geosintetiki in geomreže
* veziva: bitumen, cement, epoksidna smola
* jekla in proizvodi iz jekla: palice, vlakna, spojke, sidra
* material za hidroizolacije: bitumenski trakovi, materiali za premaze in brizganje, bitumenske lepilne in zalivne zmesi
* elementi sistemov za odvodnjavanje in telekomunikacije: cevi, jaški
* izdelki in polizdelki iz cementnega betona
* izdelki za sanacijo betona po SIST EN 1504
* proizvodi za opremo objektov: varnostne in zaščitne ograje
* dilatacije, ležišča
* asfaltne (bituminizerane) zmesi in betonske mešanice
* proizvodi zgornjega ustroja železniške proge: tirnice, kretnice in tirna križišča, pragovi, pritrdilni material
* drugi proizvodi in materiali, katerih lastnosti morajo omogočiti izpolnitev ustreznih bistvenih zahtev za objekte, v katere se nameravajo vgraditi.

### Gradbena dela in tehnološki postopki

Predmet zunanje kontrole so:

* temeljna tla in temeljenje
* nasipi, zasipi, klini in posteljica: mehansko utrjeni, izboljšani, utrjeni, stabilizirani
* vkopi, izkopi in podporne konstrukcije
* zaščitne, nosilne, vezne, obrabne in obrabno zaporne plasti bituminiziranih zmesi
* cementni betoni in jeklo za armiranje za vse vrste objektov
* hidroizolacije
* jeklene konstrukcije (jeklene pasnice, drogovi, portali...)
* oprema premostitvenih objektov (ležišča, dilatacije, odvodnjavanje, ograje…)
* konstrukcijski deli zgornjega ustroja (kamnita greda, tirnice, kretnice, pragovi…)
* pregledi in spremljanje izvajanja del, vključno meritve in spremljava gradnje
* delna in končna poročila.

## Naloge izvajalca pri prevzemanju gotovih proizvodov

Izvajalec bo potrjeval skladnost na gradbišče dobavljenih proizvodov s predloženimi CE izjavami, izjavami o lastnostih, tehničnimi specifikacijami za železnice, tehničnimi specifikacijami za javne ceste ter projektnimi zahtevami.

Proizvodi, ki se vgrajujejo na železnicah, morajo biti skladni z zahtevami tehničnih specifikacij za železnice in splošnimi tehničnimi pogoji za izvedbo del na železniški infrastrukturi ali drugimi tehničnimi zahtevami (standardi, tehnična soglasja ali projektantske zahteve), določene v razpisnih pogojih, za kar mora biti predloženo veljavno dokazilo o lastnostih v smislu Zakona o gradbenih proizvodih in Uredbe (EU) št. 305/2011 Evropskega parlamenta in sveta o določitvi usklajenih pogojev za trženje gradbenih proizvodov. Proizvodi, ki se vgrajujejo na železnicah, morajo biti skladni z zahtevami ustrezne tehnične specifikacije ali tehnične smernice (standarda, tehničnega soglasja ali TS oziroma PTP in dopolnil), določene v razpisnih pogojih, za kar mora biti predloženo veljavno dokazilo o lastnostih v smislu Zakona o gradbenih proizvodih in Dopolnil PTP, VI. knjiga.

### Skladnost proizvoda mora dokazati proizvajalec, ki za pridobitev ocene skladnosti nosi vse stroške.

## Naloge izvajalca pri zunanji kontroli vgrajevanja proizvodov

**Izvajalec mora v okviru zunanje kontrole vgrajevanja določenega proizvoda opraviti naslednje naloge:**

* začetni pregled naprav in sistema kontrole kakovosti izvajanja del, ki mora zajeti:
* presojo in odobritev načrta notranje kontrole kakovosti izvajalca del glede na zahteve ustrezne tehnične specifikacije za proizvod,
* presojo ustreznosti predloženih dokazil o skladnosti predvidenih komponent proizvoda, njegove sestave oziroma polproizvoda, ki se namerava vgraditi (npr. zemljine, kamnitih zmesi, cementnega betona iz betonarne, asfaltne zmesi iz tovarne asfalta in sl.)
* presojo usposobljenosti osebja, ureditve in opremljenosti laboratorija oziroma podpogodbenega laboratorija,
* presojo proizvodne sposobnosti naprav za vgrajevanje oziroma izvajanje del,
* poročilo o opravljenem pregledu
* redni nadzor nad izvajanjem notranje kontrole kakovosti, ki mora zajeti:
* preverjanje izvajanja predpisanih dejavnosti glede na odobreni načrt notranje kontrole kakovosti,
* preverjanje načina in rezultatov vrednotenja preskusov za kontrolo skladnosti glede na merila skladnosti, določena v ustrezni tehnični specifikaciji za proizvod,
* poročilo o vsakem opravljenem nadzoru
* kontrolne preskuse, ki zajemajo jemanje vzorcev in preskušanje v laboratoriju ponudnika in poročila o preskusih
* pripraviti delna (fazna) poročila o opravljeni kontroli vrednotenja skladnosti posameznih lastnosti vgrajenega proizvoda,
* izvršiti dodatne in kontrolne preskuse na zahtevo naročnika, inženirja ali njegove strokovne službe,
* izdelati končne ocene o primernosti proizvodov za nameravano rabo v objektih, s predlogom za sprejem ali zavrnitev vgrajenega proizvoda oziroma za odpravo pomanjkljivosti ali sanacijo,
* kontrolo nad odpravo ugotovljenih pomanjkljivosti.

V primeru ugotovljenih odstopanj zahtevanih lastnostih oz. lastnosti navedenih na Izjavi o lastnosti ali CE informaciji, je zunanja kontrola kakovosti dolžna o tem obvestiti proizvajalca, notranjo kontrolo proizvodnje in certifikacijski organ.

Izvajalec zunanje kontrole kakovosti mora tekom izvajanja del zagotoviti spletni portal za odlaganje izvedenih meritev, zapisov in poročil zunanje kontrole kakovosti, kot tudi notranje kontrole kakovosti. Po zaključku posamezne faze del, mora nadzoru in naročniku predati vso dokumentacijo v elektronski obliki (CD/DVD ali drug prenosni elektronski medij)

Izbrani izvajalec zunanje kontrole kakovosti oz. njegov JV partner ne bo mogel hkrati izvajati tudi notranje kontrole kakovosti na istem projektu.